Evel ma'm boa skrivet war da vlog, n'eo ket nevez ar pennad-se, met n'eus ger ebet da cheñch (eee war-bouez ur frazenn gamm pe ziv dre forzh cheñch penn  d'an traoù…).  Gwir eo n'eo ket anat desevel bugale gant div yezh. Ret eo bezañ sklaer adal ar penn kentañ. Ret eo lakaat ar gaoz war seurt traoù a-raok na vefe ur bugel zoken evit ma tremeno sioul. Ouzhpenn an "hanter tiegezh" a zo da lakaat er c'hoari, ar familh a-bezh a zo da vezañ rak netra gwashoc'h eget un tad-kaer pe ur vamm-gaer (da skouer, met n'emañ ket kont evel-se du-mañ) hag a zeu war ho lerc'h da addisplegañ e galleg ar pezh emaoc'h o paouez lavaret d'ho pugel evit bezañ sur en devo  komprenet mat. Mar diskouezan ur c'hi da'm merc'h en ur lavaret "tiêtiê" ez eo arabat da nep piv bennak lavaret "toutou" diouzhtu war ma lerc'h!!!  Met danvez ur pennad all a zo war ma spered, ne lavarin tra ouzhpenn evit poent eta! Kalz re hir e vefe ma respont dit ha deuet eo poent din mont da gousket. An hini vihan a sav abred!